Annað er bara meðalmennska enda fer fjarri að allir staðir , borgir eða lönd séu sköpuð jöfn . Rífa haglarann af veggnum eins og raunverulegur hillbillí frá suðvesturríkjum Bandaríkjanna og láta vaða út í myrkrið ? Heimavarnarlið Ríga ? Nei , bara tveir plebbar á námskeiði . Mynd TRT Þú lendir í standandi vandræðum hér heima ef þú sést valsa um með AK - 47 skjótandi út í loftið . Og fangelsisdómurinn líklega harðari en ella ef þú ert ekki einu sinni með byssuleyfi . En það er bara á afturhaldsklakanum Íslandi . Annað uppi á teningnum í Lettlandi . Þeir munu njóta Ríga innilega því hér er gnótt sögufrægra bygginga og nánast ekkert farið í gamla bænum án þess að rekast á merkilegustu hluti eins og lesa má um í vegvísi Fararheill um Ríga . En fái menn nóg af sögu og menningu er stutt í afþreyingu sem yfirleitt finnst ekki mjög auðveldlega í boði í vestrænum höfuðborgum . Vopnanámskeið . Sem er fallegt orð yfir tvær klukkustundir sem þú færð til að dúndra eins og þig lystir úr AK árásarrifli , ýmsum mismunandi skammbyssum og haglabyssum líka ef vilji stendur til . Heimamenn kalla þetta Big Gun Shooting Tour og vinsælt er það jafnvel þó taka verði næsta strætó til að komast á staðinn . Túrinn liggur á afvikinn stað innan borgarmarkanna þar sem gestir kaupa vopnapakka og eyða svo næstu stundum að hleypa af eins og þá lystir . Hægt er að kaupa sérstaka Bond-pakka , Rambó-pakka eða sérsníða eftir þörfum og heimildinni á kortinu . Óvitlaus hugmynd sé fólk á þessum slóðum og draumar allir tengjast vopnum á einhvern hátt . Kannski líka fyrir vinahópa sem vilja prófa eitthvað algjörlega ferskt . Ekki þarf annað til en vera allsgáð og með vegabréf .